EkBass/fiwiki-20250220-pages-articles huggingface dataset:
Mýrdalsjökull

Mýrdalsjökull on jäätikkö Islannin eteläosassa. Se on eteläisin Islannin jäätiköistä. Siitä länteen on pienempi Eyjafjallajökull-jäätikkö; näitä kahta yhdistää Fimmvörðuháls, joka on suosittu vaellusreitti (ks. alla). Mýrdalsjökullin korkein kohta on 1 493 metriä ja vuoden 1980 mittauksessa se peitti 595 neliökilometrin alueen. Jäätikkö peittää alleen toimivan Katla- tulivuoren. Sen kaldera on ovaalin muotoinen ja läpimitaltaan noin 10 kilometriä. Jäätikkö peittää sen kokonaan 200–700 metrin paksuisena. Ennen Hringvegurin (saaren ympäri kulkeva päätie) rakentamista, ihmiset pelkäsivät kulkea jäätikön edustalla olevien tasankojen halki pelättyjen jökulhlaupien (eli jäätikköjokitulvien) ja ylitettävien syvien jokien takia. Vuoden 1918 purkaus aiheutti laharin, joka siirsi rantaviivaa viidellä kilometrillä. Kuva:Mýrdalsjökull.jpg| Kuva:Myrdalsj%C3%B6kull_glacier_iceland_2005_1.JPG| Kuva:Myrdalsj%C3%B6kull_glacier_iceland_2005_2.JPG|Mýrdalsjökull ==Fimmvörðuháls== Fimmvörðuháls sijaitsee Eyjafjallajökull- ja Mýrdalsjökull- jäätiköiden välissä. Yksi Islannin suosituimmista vaellusreiteistä Skógarin ja Thórsmörkin välillä kulkee tämän vuorisolan kautta, vaikka reitti on 22 kilometriä pitkä ja matkalla pitää kiivetä 1 000 metriä. Matkalaiset voivat viipyä solassa olevissa eritasoisissa majoissa. Reitti on erityisen kaunis lukuisten vesiputousten takia. Kulkeminen reitillä on mahdollista vain kesäkuun puolivälin ja elokuun puolivälin välisenä aikana. Toukokuussa 1970 kolme taivaltajaa kuoli ylittäessään solaa lumimyrskyssä. ==Aiheesta muualla== *Tutkielma jäätikön topografiasta sekä pinnalta että pinnan alta (PDF) , *Tietoa Katla-tulivuoresta(Institute of Earth Sciences, Iceland – Katla) *Tietoa Mýrdalsjökullin jökulhlaupeista *Jäätikkö luoteesta * Katla: Purkaukseen valmistautumisohje turisteille (PDF) Luokka:Islannin jäätiköt
IK Sirius

IK Sirius on vuonna 1907 perustettu ruotsalainen urheiluseura Uppsalasta. IK Siriuksen perustivat vuonna 1907 David Pettersson ja Abdon Eklund Svartbäckenissä. Alkuaikoina seuran toimintaan kuului lukuisia urheilulajeja, nykyisin seuralla on jääpallo-, jalkapallo- ja salibandyjaostot. == Jääpallo == Jääpallossa Sirius on yksi Ruotsin vanhimmista seuroista. Se on voittanut Ruotsin mestaruuden viisi kertaa, ja pelannut lopputtelussa yhteensä kymmenen kertaa.http://iof1.idrottonline.se/SvenskaBandyforbundet/Bandyfinalen/Historik/Svenskamastare/Herrar/http://www.siriusbandy.se == Jalkapallo == Jalkapallossa Siriuksen paras saavutus on Ruotsin mestaruushopea vuodelta 1924. Se on pelannut Ruotsin korkeimmalla sarjatasolla Allsvenskanissa kaudesta 2017 alkaen, ensi kertaa sitten 1970-luvun. Kaudella 2017 joukkue sijoittui Allsvenskanissa seitsemänneksi, ja sen jälkeen sijoitukset ovat olleet heikompia. == Salibandy == Seuran salibandyjaosto IK Sirius IBK pelaa Ruotsin korkeimmalla sarjatasolla Superliigassa, jonne se nousi kaudelle 2009–2010.http://www.siriusinnebandy.com == Lähteet == == Aiheesta muualla == * Seuran kannattajien sivusto Luokka:Uppsalan kunta Luokka:Ruotsalaiset urheiluseurat Luokka:Vuonna 1907 perustetut urheiluseurat
IK Sirius IBK

IK Sirius IBK on vuonna 1907 perustetun uppsalalaisen urheiluseuran IK Siriuksen salibandyjaosto. IK Sirius IBK pelaa Ruotsin korkeimmalla sarjatasolla Superliigassa. Seuran edustusjoukkue pelaa kotiottelunsa IFU Arenalla. == Katso myös == *IK Sirius emäseura *IK Sirius BK IK Siriuksen jääpallojaosto *IK Sirius FK IK Siriuksen jalkapallojaosto ==Lähteet== * IK Sirius IBK - Salibandyjaoston kotisivu Luokka:Uppsalan kunta Luokka:Svenska Superliganin seurat
Teekkariorkesteri Humpsvakar

Teekkariorkesteri Humpsvakar tai Teknologorkestern Humpsvakar on Aalto- yliopiston osakunta Teknologföreningenin opiskelijaorkesteri. Orkesteri soittaa ja vaikuttaa Otaniemessä, Espoossa. Humpsvakar voi tarkoittaa niin orkesteria kuin yksittäistä orkesterin jäsentä. Orkesteri soittaa iloista jazzmusiikka, eniten Dixielandia, mutta myös marssi- ja tanssimusiikkia tangosta valssiin. Tyypillisiä kappaleita ovat ”Royal Garden Blues”, ”Twelfth Street Rag” ja ”Tiger Rag” sekä tunnusmelodia ”Bompa” (Anchors Aweigh). Humpsvakar esiintyy myös lauluesityksillä, jotka yleensä koostuvat stemmalauluista. Orkesterin jäsenet käyttävät frakkeja, joissa on orkesterin nimi selässä, Marimekon Röttikankaasta tehtyjä liivejä, sekä vuodenajan mukaan joko knalleja tai teekkarilakkeja. Vuodesta 1987 asti on orkesterilla myös ollut baletti nimeltä Rumpskakar. Vuoteen 2007 asti Rumpskakar esiintyi vain joka viides vuosi juhlavuosina, mutta nykyään baletti on mukana koko ajan. ==Historiaa== Humpsvakar soitti ensimmäisen kerran syksyllä 1961, kun joukko teekkareita otti vastaan teekkarispeksin Chalmersista, Göteborgista, satamassa. Orkesteri juhli ensimmäistä vuosijuhlaansa joulukuussa 1962. Tällä hetkellä Humpsvakar on tehnyt yhteensä 12 levyä. ”Vänstergängade”, joka julkistettiin vuonna 1966, oli LP, joka soitetaan sisältä ulospäin. Tämä on maailman ensimmäinen LP, joka soitetaan tällä tavallaPolyteekkari, nr 8, vuosi 2005 . Muita mainittavia tuotoksia on Helan/Halvan (1975) sekä Utanpå&Innanf;ör (1985). ==Diskografia== Humpsvakar on tehnyt yhteensä 12 albumia. *1964 - Humpsvakar *1966 - Pro Urdsgjallar *1966 - Vänstergängade *1970 - Toppen/Botten *1975 - Helan/Halvan *1980 - Gomorron/Gonatt *1985 - Utanpå & Innanför *1990 - Inom Ramen För God Ton *1996 - Live är Härligt *2000 - Tuta är Silver, Tiger är Guld *2005 - Elfte Dukningen *2010 - Duodecibel ==Lähteet== ==Aiheesta muualla== *Humpsvakarin kotisivut Luokka:Suomalaiset jazzyhtyeet Luokka:Suomenruotsalaiset yhtyeet Luokka:Espoon musiikki Luokka:Teekkarikulttuuri
Virret

Virret tarkoittaa seuraavia: * virsi * Virret, Sakari Kukon albumi vuodelta 2001 * Virret, Club for Fiven albumi vuodelta 2020
George Whitefield Chadwick

George Whitefield Chadwick (13. marraskuuta 1854 – 4. huhtikuuta 1931) oli yhdysvaltalainen säveltäjä. Hän kuului Amy Beachin, Arthur Footen, Edward MacDowellin, John Knowles Painen ja Horatio Parkerin ohella Boston Six -ryhmään. Hänen teostensa joukossa on oopperoita, kolme sinfoniaa ja viisi jousikvartettoa. Chadwick opiskeli paitsi kotimaassaan, myös Saksassa. Hänen opettajiensa joukossa olivat Carl Reinecke, Salomon Jadassohn ja Josef Rheinberger. Hän toimi paitsi säveltäjänä, myös urkurina ja kapellimestarina. Hän nousi New England Conservatoryn johtoon vuonna 1897. Luokka:Yhdysvaltalaiset säveltäjät Luokka:Vuonna 1854 syntyneet Luokka:Vuonna 1931 kuolleet
Canelco Capital

Canelco Capital on suomalainen pääomasijoitusyhtiö, joka tekee pääasiassa vähemmistösijoituksia pk-yritysten johdon yritysostoihin (MBO/MBI) ja muihin omistusjärjestelyihin. Yritys hallinnoi noin 55 miljoonan euron pääomia. Sillä on työntekijöitä Helsingissä, Kuopiossa ja Tampereella. Canelco Capital hallinnoi myös alueellisia rahastoja, kuten Itä-Suomen Rahastoa, joka syntyi Etelä-Savon Pääomarahaston sekä Savon Teknia- ja Karinvest -rahastojen yhdistyessä toukokuussa 2009. Itä-Suomen Rahaston suurimmat omistajat ovat Veraventure, itäisen Suomen osuuspankit, Osuuskunta KPY sekä Kuopion, Joensuun ja Mikkelin kaupungit. == Historia == Canelco Capital syntyi kun vuonna 2009 Sentica Partners päätti keskittyä keskisuuriin ja pieniin buyout-sijoituksiin, luopuen alueellisten rahastojen hallinnoinnista. Tämä liiketoiminta myytiin avainhenkilöille, jotka perustivat Canelco Capitalin. Yrityksen perustana on MBO-kaupalla Senticasta irtautunut Smallcap -tiimi. == Nykyisiä sijoituksia == *Anaika Components *Blancco *Lunawood *Medfiles *Medikro *Mega Elektroniikka *Movia Group *Pirkanmaan Lehtipaino *Rantasalmi Oy *Tammer-Suoja *Toivalan Konepaja ===Aiempia=== *Cerebricon, myytiin 8/2009 Charles River Laboratoriesille () *Lunawood, myytiin 4/2010 CapManille *Mantsinen *Sahala Works *Samesor == Lähteet == == Aiheesta muualla == *Canelco Capital Luokka:Suomalaiset pääomasijoitusyhtiöt
Hans Välimäki

Hans Välimäki (s. 23. huhtikuuta 1970 Tampere) on suomalainen keittiömestari, joka toimi vuosina 1998–2013 pohjoismais-ranskalaisen Chez Dominique -ravintolan omistajana. Hän omistaa myös puolet vuonna 2012 aloittaneista Midhill-hampurilaisravintoloista. Välimäki on ollut mukana Subin kokkisarjassa Top Chef Suomi päätuomarina sekä juontanut kahta muuta ohjelmaa: Hansin matkassa ja Kuppilat kuntoon, Hans Välimäki!. == Yksityiselämä == Välimäki on naimisissa Maria von Graevenitz-Välimäen kanssa. Heillä on kaksi lasta. Välimäellä on kaksi lasta myös aiemmasta avioliitostaan Teresa Välimäen kanssa. == Julkaisut == * Kahden tähden keittokirja, Kaisaniemen Dynamo, 2003 * Koti keittiössä, Otava, 2004 – vuoden 2004 suomalainen keittokirja. (ruoka: Hans Välimäki, kuvat: Sami Repo, teksti: Mikko Takala) uusi p. 2007 ISBN 978-951-1-22464-8 * Chez Dominique, Otava, 2004 (ruoka: Hans Välimäki, kuvat: Sami Repo, teksti: Mikko Takala) ISBN 951-1-19694-4 * Grillistä, Otava, 2005 (ruoka: Hans Välimäki; kuvat: Sami Repo; teksti: Mikko Takala.) ISBN 978-951-1-19808-6 * P.S.: parasta sokerista, Otava, 2007 (jälkiruoat ja leivonnaiset: Hans Välimäki, Vesa Parviainen, kuvat: Sami Repo, teksti: Mikko Takala, Anu Hopia.) ISBN 978-951-1-19807-9 * Välimäki, Otava, 2008 (ruoka: Hans Välimäki, valokuvat: Sami Repo, tekstit: Mikko Takala. (Reseptit julkaistu aiemmin Kauppalehti Pressossa ja teoksissa Koti keittiössä, Chez Dominique, Grillistä, P.S) ISBN 978-951-1-22995-7 * Lusikka soppaan!, Otava, 2009 (ruoka: Hans Välimäki, kuvat: Sami Repo, teksti: Mikko Takala). ISBN 978-951-1-22357-3 * Mummola, Otava, 2011 (ruoka: Hans Välimäki; kuvat: Sami Repo; teksti: Mikko Takala.) ISBN 978-951-1-25779-0 * Poro, Readme.fi, 2010 (reseptit: Markus Maulavirta, Hans Välimäki, Kimmo Jylhä, Tero Mäntykangas, Hannu Lahtela, teksti: Mikko Takala, kuvat: Sebastian Nurmi) 978-952-220-264-2 **Reindeer, Readme.fi, 2011 ISBN 978-952-220-433-2 * * Hansin matkassa. (ruokaohjeet: Hans Välimäki, teksti: Mikko Takala, matkakuvat: Tommi Anttonen, ruokakuvat: Anton Sucksdorff.) Readme.fi, 2013 ISBN 978-952-220-683-1. * Hansin matkassa 2. (ruokaohjeet: Hans Välimäki, teksti: Mikko Takala ja Mika Remes, matkakuvat: Tommi Anttonen ja Mika Remes, annoskuvat: Tommi Anttonen.) Readme.fi, 2014 ISBN 978-952-220-901-6. * Patakuningas: Elämä lautasella. WSOY, 2018. ISBN 978-951-0-42066-9 (tulossa) == Palkinnot ja tunnustukset == * Michelin-tähti Chez Dominique: yksi tähti vuosina 2001–2002, kaksi tähteä 2003–2009Hans Välimäen sivusto, viitattu 19.5.2012. * Helsinki- mitaliKaupunginjohtajan puhe, Helsinki-mitalistit, viitattu 19.5.2012 (Arkisto Huom.! ä=д) * Restaurateur of The Year 2003, International Food & Beverage Forum == Lähteet == == Aiheesta muualla == * Emilia Tykki: Huippukokki Hans Välimäeltä suorasanainen vastaus kritiikkiin August von Trappesta. Aamulehti 30.9.2016 * Hans Välimäen sivusto. * Chez Dominiquen sivusto. Luokka:Keittokirjailijat Luokka:Suomalaiset ravintoloitsijat Luokka:Vuonna 1970 syntyneet Luokka:Elävät henkilöt Luokka:Kotitalouden edistäjät
Chez Jouni

Chez Jouni on Ranskassa asuvan Michelin-tasoisen huippukokin Jouni Törmäsen opas suomalais-ranskalaiseen ruokamaailmaan. Tähdistä huolimatta Törmänen ei esittele monimutkaista gourmet-ruokaa, vaan pääosassa ovat hyvät perusraaka- aineet ja yksinkertainen, mutkaton ja maanläheinen ruoka.Tammi.fi Törmäsen ohje ruoanlaittajalle: "Huonosta ei saa hyvää, eli jos haluat nauttia hyvästä, älä pihtaa kun teet ruokaostoksia – vaadi vain parasta."Jouni Törmänen, Chez Jouni, s. 10 Chez Jouni liittyy MTV3:lla esitettävään Törmäsen ruokasarjaan.Mtv3 ==Lähteet== ==Aiheesta muualla== *Chez Jouni Tammen sivustolla *Arvostelu Kauppalehdessä Luokka:Suomalaiset keittokirjat Luokka:Vuoden 2010 kirjat
HMS Alisma

HMS Alisma (viirinumero K185) Britannian kuninkaallisen laivaston Flower- luokan korvetti. == Valmistus == Ranskan hallitus tilasi 8. huhtikuuta 1940 työnumerolla J3841 aluksen nimellä Pertuisane Belfastista Harland and Wolffilta.Uboat.net – HMS Abelia Alus laskettiin vesille 17. joulukuuta ja valmistui 13. helmikuuta 1941 HMS Alismaksi nimettynä.Lynch 2012 s. 200 Britannian hallitus lunasti 6. heinäkuuta 1940 aluksen Kuninkaalliselle laivastolle Ranskan antautumisen jälkeen.Preston, Antony & Raven, Alan s. 56 == Palvelus == Aluksen miehistö pelasti 14. tammikuuta 1942 merestä kuusi merimiestä brittiläiseltä kauppalaivalta Empire Surffilta, joka oli joutunut Islannin eteläpuolella Saksan laivaston sukellusvene U-43:n torpedoimaksi (). Aluksen miehistö pelasti 1. lokakuuta 1943 HMS Spiraean kanssa 68 brittiläisen kauppalaivan Fort Howen, joka oli joutunut Bougien itäpuolella sukellusvene U-410 torpedoimaksi (), eloonjäänyttä. Se pelasti samana päivänä vielä 51 brittiläisen kauppalaiva Empire Commercen, jonka oli torpedoinut sama sukellusvene (), eloonjäänyttä.Uboat.net – HMS Alisma Alus myytiin 1947 intialaiselle Memsabe Maritimelle, joka muutti aluksen nimeksi 1948 Laconia. Alus myytiin 1950 kreikkalaiselle K. Samartzopoulokselle, joka nimesi aluksen Constantinos S:ksi. Aluksen omistajaksi tuli 1952 D. Efthimiou, joka nimesi aluksen Parnoniksi. Alus haaksirikkoutui 16. heinäkuuta 1954 ollessaan matkalla Marseillesta Eleusikseen. === Päälliköt === Aluksen päälliköinä olivat: *Maurice George Rose 2. tammikuuta 1941 – 1. toukokuuta 1943 *George Lanning 1. toukokuuta 1943 – 11. kesäkuuta 1945 ==Lähteet== * * * * === Viitteet === Luokka:Kuninkaallisen laivaston Flower-luokan korvetit Luokka:Harland and Wolffin valmistamat alukset Luokka:Yhdistyneen kuningaskunnan toisen maailmansodan korvetit
Damian Halata

Damian Halata (s. 8. elokuuta 1962) on puolalaissyntyinen saksalainen jalkapallovalmentaja ja entinen hyökkääjä. Joulukuusta 2011 lähtien hän on toiminut saksalaisen FSV Budissa Bautzenin päävalmentajana. ==Ura pelaajana== Puolassa syntynyt Halata pelasi koko uransa DDR:ssä ja edusti maata myös neljässä maaottelussa. Hän aloitti uransa 1. FC Magdeburgin organisaatiossa juniorina ja nousi myöhemmin edustusmiehistöön. Hän edusti Magdeburgia lähes 200 DDR-Oberligan ottelussa ja oli voittamassa FDGB-Pokalin mestaruutta 1983. Hän pelasi joukkueen paidassa myös Euroopan cupissa. Halata siirtyi Magdeburgista 1. FC Lokomotive Leipzigiin 1988. Hän aloitti uransa seurassa räväkästi iskemällä lokakuussa BSG Sachsenring Zwickauta vastaan pelatussa ottelussa viisi maalia. Halata jatkoi seurassa myös Saksan jälleenyhdistymisen jälkeen, mutta joutui jättämään pelikentät kaudella 1991/92 vakavan loukaantumisen vuoksi. ===Meriitit pelaajana=== * FDGB-Pokal: 1983 ==Ura valmentajana== Halata jatkoi uraansa jalkapallon parissa VfB Leipzigin apuvalmentajana 1992. Hän nousi huhtikuussa 1994 seuran päävalmentajaksi Bundesliigan viimeisille kierroksille, muttei onnistunut pelastamaan seuraa putoamiselta. Hän jatkoi kuitenkin edelleen apuvalmentajana ja toimi toukokuussa 1996 lyhyen aikaa päävalmentajan. Kolmannen päävalmentajapestinsä Halata aloitti joulukuussa 1997, mutta hän ei kyennyt estämään putoamista 2. Bundesliigasta ja sai lähteä kauden jälkeen. Joulukuussa 1998 Halata siirtyi Dynamo Dresdenin päävalmentajaksi, mutta sai väistyä tehtävistään jo helmikuussa 1999. Hän jatkoi seuran palveluksessa Rolf Schafstallin, Colin Bellin ja Cor Potin apulaisvalmentajana maaliskuuhun 2001 saakka. Tammikuussa 2002 Halata siirtyi ZFC Meuselwitzin päävalmentajaksi. Hän johdatti seuran kaudella 2003/04 Thüringenligan mestariksi ja nousuun Oberliga Nordostiin. Halata valmensi seuraa kesään 2006 saakka. Maaliskuussa 2007 hän siirtyi SV Dessaun peräsimeen, mutta palasi takaisin Meuselwitziin jo joulukuussa 2007. Halata wieder Trainer in Meuselwitz Hänen johdollaan seura voitti kaudella 2008/09 Oberliga Nordostin eteläisen lohkon ja nousi Regionalligaan. Hän sai yllättäen potkut seurasta toukokuussa 2011. Cheftrainer Damian Halata beurlaubt Joulukuun lopussa 2011 Halatasta tuli Oberliga Nordostissa pelaavan FSV Budissa Bautzenin päävalmentaja. Damian Halata: Neuer Job in Bautzen ===Meriitit valmentajana=== * Thüringenliga: 2004 * Oberliga Nordost: 2009 ==Lähteet== Luokka:Saksalaiset jalkapallovalmentajat Luokka:Saksalaiset jalkapalloilijat Luokka:Vuonna 1962 syntyneet Luokka:Elävät henkilöt
2,2′-bipyridiini

2,2'-bipyridiini eli 2,2'-dipyridyyli (C10H8N2) on aromaattinen heterosyklinen amiini ja pyridiinin johdannainen. Yhdiste on kaksihampainen ligandi ja muodostaa kompleksiyhdisteitä useiden siirtymämetallien kanssa, jolloin siitä käytetään usein lyhennettä bipy. == Synteesi== 2,2'-bipyridiiniä voidaan valmistaa eliminoimalla vetyä pyridiinistä, jolloin kaksi pyridiinimolekyyliä yhdistyy 2,2'-bipyridiiniksi. Reaktion katalyyttinä käytetään Raney-nikkeliä. 2,2'-bipyridiiniä voidaan valmistaa myös käyttämällä lähtöaineina erilaisia pyridiinin johdannaisia, kuten 2-bromipyridiiniä, 2-(aminometyyli)pyridiiniä tai 2-(2-pyridyyli)tetrahydropyraania. == Käyttö == 2,2'-bipyridiini muodostaa komplekseja useiden metallien kanssa ja sen käyttö perustuukin pääasiassa näihin komplekseihin. Yhdiste muodostaa Fe2+-ionin kanssa värillisen kompleksin [Fe(bipy)3]2+:n, jota voidaan käyttää redox-indikaattorina tai raudan määrittämiseen spektrofotometrillä. [Ru(bipy)3]2+-kompleksin ominaisuuksia luminoforina on tutkittu tarkoin. Sitä käytetään muun muassa merkkiaineena affiniteettibiotesteissä. == Myrkyllisyys == Aine on myrkyllinen ja hengitettynä aiheuttaa yskää ja kurkkukipua. Nieltynä aine voi aiheuttaa huonovointisuutta ja oksentamista. == Lähteet == Luokka:Indikaattorit Luokka:Pyridiinit
Albert Montañés

Albert Montañés Roca (s. 26. marraskuuta 1980 Sant Carles de la Ràpita) on espanjalainen tennispelaaja. Hän asuu nykyään Barcelonassa. Ensimmäisen kerran tenniksen maailmanlistalla 100:n joukkoon hän pääsi vuonna 2001, jonka jälkeen hän on ollut pois top 100:sta 20 viikkoa. Elokuussa 2010 Montañés saavutti tähän asti parhaimman ATP-sijoituksensa oltuaan listalla 22:s. Montañés voitti ensimmäisen ATP-turnauksen heinäkuussa 2008 Alankomaiden avoimissa, kun finaalivastustaja oli Steve Darcis. Toinen voitto tuli toukokuussa 2009 Estoril Openissa, kun finaalissa hän voitti James Blaken. Kolmas voitto tuli Bukarestissa syyskuussa 2009, kun finaalissa hän voitti Juan Mónacon. Neljäs voitto tuli Estorilissa toukokuussa 2010, kun finaalissa hän voitti Frederico Gilin. Viides voitto tuli Stuttgartissa heinäkuussa 2010, kun hän voitti finaalissa Gaël Monfilsin. Viimeisimmän turnausvoittonsa hän saavutti Nizzassa toukokuussa 2013 voitettuaan loppuottelussa Gaël Monfilsin. == Aiheesta muualla == * ATP-kiertueen profiili Luokka:Espanjalaiset tennispelaajat Luokka:Vuonna 1980 syntyneet Luokka:Elävät henkilöt
Dr. Freeze

Elliot Straite, tunnetaan myös pseudonyymiltään Dr. Freeze, on yhdysvaltalainen laulaja, sanoittaja ja tuottaja. Hänen musiikkinsa on pääsääntöisesti new jack swing -tyyliä. Hän on esimerkiksi sanoittanut ja tuottanut hittikappaleen I Wanna Sex You Up R&B-poikab;ändille Color Me Badd ja sanoittanut ja tuottanut Michael Jacksonin kanssa kappaleen Break of Dawn Jacksonin albumille Invincible. == Muut työt== * Top 3 hitti Poison Bell Biv DeVoe -ryhmälle. * The Mac Jennifer Love Hewittin elokuvaan Can't Hardly Wait. * Spydermann Another Bad Creation -ryhmän hittialbumille Coolin' at the Playground Ya Know!. * I'm Back Red Banditille. * I Got The Feeling Today -yhtyeelle. == Katso myös == *Teddy Riley Luokka:Yhdysvaltalaiset laulajat Luokka:Yhdysvaltalaiset sanoittajat Luokka:Yhdysvaltalaiset musiikkituottajat Luokka:Syntymävuosi puuttuu Luokka:Elävät henkilöt
Lapualaisooppera (albumi)

Lapualaisooppera on Arvo Salon kirjoittamasta ja Kaj Chydeniuksen säveltämästä samannimisestä musiikkinäytelmästä vuonna 1967 julkaistu kirjallinen äänilevy. Levystä julkaistiin CD-painos vuonna 1996. ==Kappaleet== Kappalelista ei sisällä välipuheita. # Me vapautimme tämän maan/Me rakensimme suomalaisen tasavallan # Pahat sanat synnyttävät pahoja tekoja # Liehu, punalippu, liehu! # Punaista oli veri, joka valui maahan # Pikkupoika Pohjanmaalta # Riistäjän ruoska/Me lahtarikaartin laitamme # Kotimme, uskomme, vartioväki # Kosolan tulolaulu # Jo murtuu aidat # Muilutusmarssi # Lapuan laki # Antakaa anteeksi vähän kaikille # Kun mies murhattiin # Maa painaa parrelleen # Eletään kuin pellossa # Hurjan Hiljan sotaanlähtö # Kaksi pilkkaajaa patsaskäynnillä # Ei väkivaltaa/Me emme tee mitä emme tahdo ==Lähteet== Luokka:Vuoden 1966 konserttitallenteet Luokka:Suomalaiset albumit
Rainier I (Monaco)

Rainier I (1267 Genova – 1309 Napolin kuningaskunta) on varsinaisen Grimaldin suvun kanta-isä ja dynastian perustaja. Rainier ehti hallita Monacon kalliota yhdessä serkkunsa François Grimaldin kanssa neljä vuotta, ennen kuin joutui maanpakoon 10. huhtikuuta 1301. 1200-luvulla Genovassa käytiin sisäisiä taisteluja guelfien ja ghibelliinien puoluekuntien kesken, ja Grimaldit olivat guelfien puolella. Guelfit hävisivät ja heidät ajettiin, liittolaisineen, ulos kaupungista. Rainier seurasi serkkuaan Francesco Grimaldia, joka 8. tammikuuta 1297 otti haltuunsa Napolin Monacon linnoituksen. Todennäköisesti Rainierin perhe seurasi häntä Monacoon. Napolin kuningas järjesti kuitenkin Monacon kauppasaartoon, jonka pitkittyessä Rainierin oli pakko luovuttaa Monaco takaisin Napolin kuninkaalle 1301. Myöhemmin Ranier taisteli Filip III:n rinnalla Ranskassa. Ranskan laivaston palveluksessa hän tuotti ranskalle Ratkaisevan voiton flaameista 1304, jolloin Filip teki hänestä amiraalin (Renerius de Grimaudis, admirandus noster) ja hän alkoi saada ranskalta vuotuista eläkettä. Hänestä tuli myös St. Demetriusen paroni ja Cagnesin herra. Rainier oli naimisissa kahdesti, joista ensimmäisestä, Giacomo del Carretto kanssa solmitusta avioliitosta, oli neljä lasta: * Vinciguerra * Kaarle I Monacon kruununperillinen * Savage * Luciano Villafrancan herra Rainierin toinen avioliitto Andriola Cricketin kanssa oli lapseton. == Lähteet== * Françoise de Bernardy, Princes of Monaco: the remarkable history of the Grimaldi family, ed. Barker, 1961 Luokka:Monacon herrat Luokka:Vuonna 1267 syntyneet Luokka:Vuonna 1309 kuolleet
Kaarle I (Monaco)

Kaarle I Monaco (kuoli 15. elokuuta 1357) oli ensimmäinen todellinen Monacon herra, ja Monacon hallitsija. Kaarle joutui maanpakoon, kun Genova valtasi Monacon 10. huhtikuuta 1301. Kolmenkymmenen genovalaisvuoden jälkeen Kaarle otti uudelleen haltuunsa Monacon kalliolla olevan linnoituksen 12. syyskuuta 1331. Hän hallitsi sitä kuolemaansa asti genovalaisten rakentamasta linnoituksesta käsin. Kaarle sai haltuunsa Mentonin 1346 ja Roccabrunan 1355. 29. kesäkuuta 1352 Kaarle otti kanssahallitsijoikseen setänsä Antonion (isän, Rainier I nuoremman veljen) sekä lapsensa Rainier II:sen ja Gabrielin. Nyt myös Ranskan kuningas tunnusti Kaarlen oikeudet Monacoon. Hän oli ensimmäinen Monacon hallitsija, joka mainitaan ranskalaisessa asiakirjassa, vuonna 1342 Monacon, Mentonin ja Roguen herrana ( Seigneur de Monaco, Menton et Roquebrune), mikä jatkossa "oikeutti" Grimaldien hallinnon. Kaarle tasapainotteli politiikassa paikallisten suurvaltojen välillä. Hänellä oli alaisinaan useita ritareita, joita hän vuokrasi eri valtioille. Valtakuntansa sisällä hän antoi paikallisille asukkaille erilaisia vapauksia ja oikeuksia, mikä oli todella harvinaista keskiaikana, feodaalisessa yhteiskunnassa. Aatemaailmaltaan harvinaisen liberaali Kaarle vaurastui, ja hän laajensi omaisuuttaan niin Monacossa kuin muuallakin Provencessa ja Genovassakin, jossa hän omisti useita kiinteistöjä. Hän oli keskiajan Rivieran rikkain, paikallinen "herra". Kaarlen menestyminen ja hänen valtakuntansa onnistuneet laajennukset aiheuttivat kuitenkin kateutta Genovassa, ja vuonna 1357 Monacon kalliota piirittikin 4000 genovalaisen armeija. Kaarle kuoli tuntemattomasta syystä ennen ratkaisevaa taistelua. Kaarle oli naimisissa useaan kertaan ja hänellä oli useita avioliiton ulkopuolisia lapsia. Viimeisimmistä liitoista ei ole tietoa. Saattaa olla, että kyseessä oli tunnustetut lapset. Ensimmäisen vaimon, Lucchina Spinolan kanssa hän sai kolme lasta. * Rainier II, kruununperijä, Menton hallitsija * Francis * Gabriel, kanssahallitsijana 29. kesäkuuta 1352 – 15. elokuuta 1357 Myöhemmin Kaarle I meni naimisiin Italialaisen Orsinin aatelissuvun jäsenen kanssa. Avioliitosta syntyi yksi lapsi: * Carlo, Mentonin käskynhaltija Kolmannesta avioliitosta, tuntemattomaksi jääneen naisen kanssa: * Luca, Mentonin käskynhaltija Neljännen vaimon kanssa: * Pietro, Mentonin käskynhaltija. * Lancillotto * Rufo * Anastasia == Lähteet== * Françoise de Bernardy, Princes of Monaco: the remarkable history of the Grimaldi family, ed. Barker, 1961 Luokka:Monacon herrat Luokka:Syntymävuosi puuttuu Luokka:Vuonna 1357 kuolleet
Babyface

Kenneth Brian ”Babyface” Edmonds (s. 10. huhtikuuta 1959) on yhdysvaltalainen R&B-; ja pop-laulaja, sanoittaja, kitaristi, kosketinsoittaja, musiikkituottaja, elokuvatuottaja ja yrittäjä. == Diskografia == === Studioalbumit === * Lovers (1986) * Tender Lover (1989) * A Closer Look (1991) * For the Cool in You (1993) * The Day (1996) * Christmas with Babyface (1998) * Face2Face (2001) * Grown & Sexy (2005) * Playlist (2007) * Return of the Tender Lover (2015) == Aiheesta muualla == *Babyfacen viralliset kotisivut Luokka:Yhdysvaltalaiset laulajat Luokka:Yhdysvaltalaiset sanoittajat Luokka:Yhdysvaltalaiset kitaristit Luokka:Yhdysvaltalaiset kosketinsoittajat Luokka:Yhdysvaltalaiset elokuvatuottajat Luokka:Yhdysvaltalaiset musiikkituottajat Luokka:Vuonna 1959 syntyneet Luokka:Elävät henkilöt
Amour unit deux cœurs

Amour unit deux cœurs – Henry Lönnforsin miniatyyrikokoelma on Turun taidemuseon vuonna 2009 julkaisema kirja, jossa esitellään Henry Lönnforsin museolle lahjoittaman kokoelman 57 miniatyyrimaalausta ja kaksi muuta turkulaista miniatyyrikokoelmaa. Teoksessa on artikkelit kokoelman lahjoittajasta, miniatyyritaiteesta sekä taiteilijoiden esittelyt. Teoksen ulkoasun on suunnitellut Minna Luoma. Suomen kirjataiteen komitea on valinnut teoksen vuoden 2009 kauneimmaksi kirjaksi.Turun taidemuseon julkaisema teos palkittiin vuoden kauneimpana, Yle.fi 21.4.2010 ja Vuoden kaunein kirja sukeltaa miniatyyrikokoelmaan Turussa, Yle.fi, 21.4.2010 Palkintolautakunta sanoo arviossaan: "Pienikokoinen kaunotar, joka hurmaa heti. Jos uskaltaa koskettaa, tuntee turkoosin pehmeyden ja jos vilkaisee kirjan sivuja, niin kullan loisto häikäisee."Vuoden kaunein kirja 2009 Kauneimmatkirjat.fi Teoksen ranskankielinen nimi () on peräisin kokoelmaan kuuluvan miniatyyrin kääntöpuolta kiertävästä tekstistä.Amour unit deux cœurs s. 39 Henry Lönnforsin lahjoittamista miniatyyreistä koottu näyttely oli avoinna Turun taidemuseossa 8. syyskuuta 2009–28. marraskuuta 2010.Näyttely Turun Taidemuseossa ==Teoksessa esitellyt taiteilijat== *Louis-Francois Aubry *Antoine Paul Vincent *Jean Baptiste Isabey *Johan Erik Bolinder *Pierre Edouard Dagoty *Jakob Axel Gillberg *Christophe Guérin *Salomon Hofling *Henry Inman *Carl Gustaf Klingstedt (eli Clinchelet) *Niclas Lafrensen nuorempi *Frédéric Millet ==Lähteet== ==Aiheesta muualla== *Amour unit deux cœurs Kuriositeettiklubin sivulla (Arkistoitu linkki) Luokka:Kirjat taiteesta Luokka:Suomalaiset tietokirjat Luokka:Vuoden 2009 kirjat Luokka:Suomalaiset taidekokoelmat Luokka:Miniatyyrimaalaus
Rainier II

Rainier II (1350–1407 Monaco) oli Monacon herra 29. kesäkuuta 1352 – 15. elokuuta 1357. Hän hallitsi yhdessä isosetänsä Antonion, isänsä Kaarle I:n ja veljensä Gabrielin kanssa. Kun Rainierin isä kaatui taistelussa genovalaisia vastaan vuonna 1357, Rainier aloitti neuvottelut Genovan kanssa 9. elokuuta 1357. Nämä olisivat luovuttaneet niin Monacon kuin muunkin omaisuuden takaisin Rainierille, mikäli tämä maksaisi genovalaisille 20 000 guidenia. Rainierilla ei kuitenkaan ollut rahaa, ja hän liittyi Ranskan armeijaan ja osallistui satavuotiseen sotaan Kaarle V:n joukoissa. Rainer kuoli maanpaossa vuonna 1407. Rainier oli myös Mentonin ja Roquebrunen yhteishallitsija. Rainier II:n ensimmäinen avioliitto Maria del Carretton kanssa oli lapseton. Toisesta avioliitosta Isabella Asinarin kanssa syntyi ainakin yhdeksän lasta: * Ambroise, yhteistyö hallitsija Roccabruna (1407–1427) ja Monaco (1419–1427), luopui vallasta vuonna 1427 * Antonien, Roccabrunan (1407–1427) ja Monacon (1419–1427) yhteishallitsija, luopui vallasta vuonna 1427 * Giacomo * Giovanna * Juhana I, kruununperillinen * Gaspare * Maria * Griffetta * Enrico == Lähteet == * Françoise de Bernardy, Princes of Monaco: the remarkable history of the Grimaldi family, ed. Barker, 1961 Luokka:Monacon herrat Luokka:Vuonna 1350 syntyneet Luokka:Vuonna 1407 kuolleet
Kauppakeskus Cantti

Kauppakeskus Cantti on usean huonekalu- ja sisustusalan yrityksen ja näiden tyyliltään erilaisten toimitilarakennusten keskittymä Kuopion Leväsen kaupunginosassa. Markkinoinnissaan Cantti käyttää katuosoitetta Leväsentie 2, mutta osa rakennuksista sijaitsee käytännössä osoitteessa Kartanonkatu 4b. Kauppakeskuksen koko on 23 700 neliömetriä. Kauppakeskuksen ensimmäinen vaihe valmistui helmikuussa 2006, toinen syyskuussa 2006 ja kolmas vaihe marraskuussa 2007. Kauppakeskuksen on rakentanut Skanska.http://www.suomenkauppayhtiot.fi/tpl_site_01.asp?lang=1&sua;=1&s;=12&q;=a4kee4a1jakj%2B64dii7 Osa Kauppakeskus Cantin kiinteistöistä on ollut vuodesta 2006 lähtien ulkomaalaisomistuksessa. Tuolloin kaksi osaa myytiin 22 miljoonalla eurolla tanskalaisomistukseen. Sieltä rakennukset ovat siirtyneet edelleen muille kansainvälisille kiinteistösijoittajille. Maaliskuussa 2016 uutisoitiin puolestaan Cantin Kartanonkadun puoleisten Iskun ja Vepsäläisen kiinteistöjen myynnistä luxemburgilaiselle kiinteistösijoittaja Sirius Capital Parnersille. Kauppakeskittymän pohjoispuolella toimii Kauppapaikka Herman, jonka liikkeistä K-Rauta Naumanen on aivan Cantin suurimman yksikön pohjoispuolella. Naapurustossa (Kartanonkatu 4a) toimii myös sisäleikkipuistoyritys HopLop. ==Liikkeet== * Isku * JYSK * Keittiömaailma * Laura & Nelson * Maskun Kalustetalo * Mattokeskus * * Vepsäläinen ==Lähteet== ==Aiheesta muualla== *http://www.cantti.fi/ Cantti Luokka:Levänen
Terhi Koulumies

Terhi Johanna Koulumies (s. 4. huhtikuuta 1971)Finlands ridderskaps och adels kalender 2004, s. 420. Ritarihuone/Atena Kustannus 2003. on suomalainen valtiotieteiden maisteri, kokoomuksen kansanedustaja vuodesta 2019 Helsingissä. == Poliittinen toiminta == Koulumies valittiin eduskuntaan vuoden 2019 vaaleissa. Vuosien 2008-2020 varrella hän on toiminut Helsingin kaupunginhallituksen jäsenenä, kaupungin rakennusvirastoa johtavan yleisten töiden lautakunnan puheenjohtajana, kaupungin tarkastuslautakunnan puheenjohtajana, Helsingin Vanhusneuvoston puheenjohtajana sekä Helsingin asuntolautakunnan varapuheenjohtajana. Koulumies valittiin Helsingin kaupunginvaltuustoon ensimmäisen kerran 2008 kunnallisvaaleissa 1063 henkilökohtaisella äänellä. Vuonna 2012 hän uusi valtuustopaikkansa 1832 äänellä. Vuoden 2017 kunnallisvaaleissa Koulumies uusi valtuustopaikkansa 3642 äänellä. Koulumies pyrki eduskuntaan vuoden 2015 eduskuntavaaleissa. Hän sai vaaleissa yhteensä 4148 ääntä ja tuli valittua Helsingin vaalipiirissä puolueensa ensimmäiseksi varamieheksi. Vuoden 2019 eduskuntavaaleissa hän sai 7 233 ääntä ja nousi eduskuntaan.Ehdokkaat == Yksityiselämä == Pikkupojan kotiäitinä Koulumies julkaisi syksyllä 2007 esikoisromaaninsa Vauvaa vailla (Atena Kustannus Oy), joka kertoo lapsettomuudesta. Toimittaja Jyrki Koulumies on Terhi Koulumiehen setä. Molemmat kuuluvat vanhaan Schulman-aatelissukuun. ==Lähteet== ==Aiheesta muualla== * http://www.terhikoulumies.fi/ * http://terhikoulumies.blogit.uusisuomi.fi/ Luokka:Nykyiset kansanedustajat Luokka:Kansallisen Kokoomuksen poliitikot Luokka:Nykyiset Helsingin kaupunginvaltuutetut Luokka:Helsingin vaalipiiri Luokka:Suomalaiset kirjailijat Luokka:Suomalaiset aateliset Luokka:Vuonna 1971 syntyneet Luokka:Elävät henkilöt
Silikageeli

Silikageeli () on amorfista piidioksidia (SiO2 · n H2O). Se on yleisin kuivausaine. CAS-numerot: 112926-00-8 ja 63231-67-4. __notoc__ == Ominaisuuksia == Olomuodoltaan silikageeli on geeli-nimestään huolimatta kiinteää ja kovaa. Silikageeli esiintyy puhtaana yhdisteenä hajuttomina, mauttomina, myrkyttöminä, läpinäkyvinä ja pyöreähköinä rakeina, jotka eivät ole vesiliukoisia. Aine voi kuitenkin olla ärsyttävä nieltynä, joutuessaan silmiin tai pöly suurin määrin ihokosketuksessa. Aine on tunnettu sen erinomaisesta kyvystä adsorboida kosteutta suoraan ilmasta. Silikageelirakeet on usein käsitelty vesipitoisuutta ilmentävillä kemikaaleilla, jotka muuttavat väriään kosteuspitoisuuden mukaan. Tähän on käytetty kobolttisuoloja, kuten kobolttinitraattia (Co(NO3)2), kobolttikloridia (CoCl2) tai diammoniumtetraklorokoboltaatti(II)a ((NH4)2[CoCl4]). Nämä yhdisteet ovat sinisiä kuivina, mutta muuttavat väriään pinkiksi joutuessaan tekemisiin kosteuden kanssa. Värin muutos johtuu koboltti-ionin (Co2+) ympärille koordinoituneista vesimolekyyleistä. Kobolttiyhdisteet tekevät silikageelistä usein haitallista tai myrkyllistäkin. Mikäli tuotteessa on käytetty näitä lisäaineita, se voi olla myös karsinogeenista. Silikageelirakeet voidaan regeneroida eli aktivoida uudelleen, toisin sanoen uudistaa hygroskooppisiksi eli kosteutta sitoviksi lämmittämällä niitä kaksi tuntia 120 °C:ssa. == Käyttökohteita == Silikageelin käyttö liittyy yleensä sen kuivausominaisuuteen eli kykyyn sitoa vettä kaasuseoksesta, kuten ilmasta. Käyttökohteita ovat muiden muassa: * Elektroniikan, hienomekaniikan, optiikan, lääkkeiden yms. tuotepakkauksissa huokoisiin pussukoihin pakattuna kosteusvaurioita ehkäisemässä. * Kissanhiekka-astiassa hajuhaittoja eliminoimassa sekä nestettä sitomassa. Näissä tuotteissa on usein myös bentoniittia. * Askartelutuotteena kuivakukkien valmistuksessa. == Katso myös == * Kiteytynyt piidioksidi eli kvartsi poikkeaa ominaisuuksiltaan huomattavasti amorfisesta silikageelistä. == Lähteet == Luokka:Oksidit Luokka:Piiyhdisteet Luokka:Puolimetalliyhdisteet Luokka:Pakkaus Luokka:Seulonnan keskeiset artikkelit
Aikuinen nainen

Aikuinen nainen voi viitata seuraaviin asioihin: * Aikuinen nainen, Paula Koivuniemen kappale * 20 suosikkia – Aikuinen nainen, Paula Koivuniemen kokoelma-albumi
Axel August Lähteenkorva

Axel August Lähteenkorva (sukunimi vuoteen 1906 Borenius, 19. maaliskuuta 1849 Porvoo – 14. helmikuuta 1931 Käkisalmi) oli suomalainen kansanperinteen tutkija ja keräilijä. Axel Boreniuksen vanhemmat olivat tuomiokapitulin asessori Alexander Ferdinand Borenius ja Anna Lovisa Gustava Ehrström. Hän pääsi ylioppilaaksi 1863 ja valmistui Helsingin yliopistosta filosofian kandidaatiksi 1871 ja maisteriksi 1873. Borenius toimi Helsingin yliopiston kirjaston ylimääräisenä assistenttina 1867–1868 ja 1872–1876, Suomalaisen Kirjallisuuden Seuran kustannustoimen ja kirjaston hoitajana 1876–1879 sekä oppikoulun opettajana ja vt. kansakoulun tarkastajana. Borenius oli sitten kansankoulujen tarkastajana Viipurin kaupungissa 1891–1895, Karjalassa 1895–1897, Sortavalassa 1898–1902, Heinolassa 1902–1906 sekä Lahdessa 1906–1921. Borenius toimi myös aputoimittajana Morgonbladetissa ja Kansakoulun lehdessä. Hän sai Helsingin yliopiston filosofian kunniatohtorin arvon 1923. Borenius teki vuosina 1871–1889 kahdeksan eri kansanperinteen keruumatkaa pääasiassa Vienan Karjalaan ja Aunukseen. Borenius teki keruutyötä myös Satakunnassa, Hämeessä ja 1877 Inkerissä ja Virossa. Kaikkiaan hän keräsi matkoiltaan noin 1600 runomuistiinpanoa ja noin 900 kansansävelmää sekä teki huolelliset muistiinpanot muun muassa sävelmien esittäjistä. Borenius kirjoitti myös artikkeleita kansanperinteen alueelta. == Teoksia == * Runonkeruumatkalta Venäjän Karjalassa v. 1872. Suomalaisen Kirjallisuuden Seura, Helsinki 1876 * Suomalaisia kansan-lauluja, koonnut A. A. Borenius ; pianon myötäilykselle sovittanut G. Linsén. K. E. Holm, Helsinki 1880 * Suomen keskiaikaisesta runoudesta 1 : Luojan virsi. Tekijä, Porvoo 1886 * Kalevalan esityöt 1 : Väinämöisestä, toimittaneet Aksel Borenius ja Julius Krohn. Suomalaisen Kirjallisuuden Seura, Helsinki 1891 * Till frågan om besättandet af professuren i finska språket. Helsingfors 1891 * Kalevalan esityöt 2 : Runokokous Väinämöisestä, toimittaneet Aksel Borenius ja Julius Krohn. Suomalaisen Kirjallisuuden Seura, Helsinki 1892 * Huru bör undervisningen för klent begåfvade elever ordnas i städernas folkskolor? : referat för folkskolemötet i Jyväskylä i juni 1893. Otava, Kuopio 1893 * Kalevalan esityöt 3 : Lisiä vanhaan Kalevalaan, toimittaneet Aksel Borenius ja Julius Krohn. Suomalaisen Kirjallisuuden Seura, Helsinki 1895 * Kalevalan toisinnot / Les variantes du Kalevala : Suomen kansallis-epoksen ainekset järjestettyinä sisällyksen ja laulupaikkojen mukaan. Suomalaisen Kirjallisuuden Seura, Helsinki 1895 * Kotimaisen hallituksemme toiminnasta kuutena viime vuonna : esitys Heinolassa maaliskuun 11 p:nä v. 1905 pidetyssä kansalaiskokouksessa. Heinola 1905 == Lähteet == * * Wikiaineisto : Kuka kukin oli 1961 * Etno.net : Axel August Lähteenkorva == Aiheesta muualla == * Luokka:Suomalaiset folkloristit Luokka:Vuonna 1849 syntyneet Luokka:Vuonna 1931 kuolleet Luokka:Tekstuaalitieteet
Jaunciems

Jaunciems (liivi Ūžkilā) on kylä Latvian Liivinrannan kulttuurihistorian suojelualueella. Kylän latvian ja liivin kieliset nimet tarkoittavat suomeksi "uusi kylä". Jaunciems sijaitsee Itämeren rannalla Ventspilsin kunnan pohjoisimmassa kulmassa (Ventspils novads, 2009 kuntajako). Kylästä on noin 50 kilometrin matka Ventspilsiin. ==Lähteet== Luokka:Latvian kylät Luokka:Liivinranta
Aikaan sinikellojen

Aikaan sinikellojen on Jori Sivosen säveltämä, Juha ”Watt” Vainion sanoittama ja Paula Koivuniemen esittämä kappale. Koivuniemi levytti sen vuonna 1982, ja se julkaistiin hänen albumillaan Luotan sydämen ääneen. Se on Koivuniemen tunnetuimpia kappaleita, joka on julkaistu usealla hänen kokoelma-albumillaan, kuten levyillä 21 romanttista laulua, 20 toivottua levytystä ja 20 suosikkia -sarjan Aikuinen nainen -levyllä. Lisäksi kappale julkaistiin singlenä ”Aikuinen nainen” -kappaleen yhteydessä. Aikaan sinikellojen julkaistiin myös Juha Vainion sanoituksia sisältävällä albumilla Sanat: Juha Vainio. == Lähteet == Luokka:Vuoden 1982 kappaleet Luokka:Juha Vainion sanoittamat kappaleet Luokka:Paula Koivuniemen kappaleet Luokka:Suomalaiset iskelmät
Funebre

Funebre oli yhdessä Abhorrencen kanssa yksi ensimmäisistä suomalaisista death metal -yhtyeistä. Lyhytikäisen uransa aikana he äänittivät kaksi demoa, 7″ EP:n sekä albumin Children of the Scorn, jonka tuotti entinen Stratovarius- kitaristi Timo Tolkki. == Diskografia == ;Studioalbumit * EP:t * ;Kokoelma- albumit * ;Split-albumit * ;Demot * * == Aiheesta muualla == * Official MySpace, viralliset MySpace-sivut * Funebre Metal-Archivessa Luokka:Suomalaiset death metal -yhtyeet
Jukobox

Jukobox on vaasalainen salibandyseura, joka on perustettu vuonna 1989 alun perin Asevelikylän nuorisokerho Jukoboxin nuorisojoukkueeksi kaupungin nuoriskojen välisiin turnauksiin. Seura on yksi vanhimpia vaasalaisia salibandyseuroja. Salibandyliiton sarjoihin joukkue lähti vuonna 1999 ja samana vuonna perustettiin myös Jukobox ry. Miesten edustusjoukkue nousi 2005-06 päätteeksi II-divisioonaan. Seura toimi aktiivisesti vuosina 1999-2008. Vuonna 2008 seura päätyi yhdistämään toimintonsa SB Vaasan kanssa ja luovutti heille sarjapaikkansa silloisesta 3. divisioonasta. Salibandyliiton sarjoissa sarjatasoilla II-VI divisioona. Lisäksi seura on osallistunut Vaasan kaupunkisarjaan Aurinkoliigaan vuosina 1997-2017. Jukobox voitti Aurinkoliigan kaudella 08-09 ja on saavuttanut kerran hopeaa sekä kolme kertaa pronssia. == Sijoitukset Aurinkoliigassa == *97-98: 5. sija *98-99: 9. sija (putoaminen karsintojen kautta) *99-00: 1. divisioona *00-01: 1. divisioona (nousukarsinnat) *01-02: 4. sija *02-03: 3. sija *03-04: 4. sija *04-05: 7. sija *05-06: 3. sija *06-07: 3. sija *07-08: 2. sija *08-09: 1. sija *09-10: 7. sija ==Aiheesta muualla== * Seuran viralliset sivut (Ei enää toiminnassa) Luokka:Vaasalaiset urheiluseurat Luokka:Suomalaiset salibandyseurat Luokka:Vuonna 1989 perustetut urheiluseurat
Nolla käytöksessä

Nolla käytöksessä (Zéro de conduite) on Jean Vigon ohjaama ranskalainen elokuvaklassikko vuodelta 1933. Se on anarkistinen kuvaus sisäoppilaitoksen ankaraa kuria vastaan kapinoivista koulupojista. Elokuvan tunnetuimpia kohtauksia on poikien tyynysota makuuhuoneessa. Ranskassa elokuva joutui sensuurin kynsiin anarkisminsa ja auktoriteetteja halveksivan asenteensa takia ja pääsi julkiseen levitykseen vasta toisen maailmansodan jälkeen. Elokuvalla on ollut suuri vaikutus etenkin ranskalaisen elokuvan uuteen aaltoon. Selkeimmin sen vaikutuksen voi nähdä François Truffaut’n 400 kepposessa (1959) ja Lindsay Andersonin elokuvassa Jos... (1968). Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja Nolla käytöksessä oli mukana heistä kahdentoista listallaAstala, Erkki: Ne sata tärkeintä, Projektio 2/1980 s. 7.. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Rooleissa == == Lähteet == Luokka:Vuoden 1933 ranskalaiset elokuvat Luokka:Ranskalaiset mustavalkoelokuvat Luokka:Ranskalaiset draamaelokuvat Luokka:Jean Vigon ohjaamat elokuvat Luokka:Elokuvat koulusta ja koulutuksesta
Viivi Tamminen

Viivi Tamminen on suomalainen ääninäyttelijä. Hän on esittänyt esimerkiksi ranskalaisessa animaatiosarjassa Code Lyoko Yumi Ishiyamaa. ==Ääniroolit== ==Lähteet== Luokka:Suomalaiset ääninäyttelijät Luokka:Syntymävuosi puuttuu Luokka:Elävät henkilöt
Astronautti (albumi)

Astronautti on pop-yhtye Pariisin Kevään toinen studioalbumi. Se julkaistiin 12. toukokuuta 2010. Albumi debytoi Suomen virallisen listan sijalla 12. Ennen albumin julkaisua radioille lähetettiin albumin ensimmäinen single ”Invisible Man”, jossa nimestä huolimatta kuitenkin lauletaan suomeksi. Kappaleelle kuvattiin myös musiikkivideo. == Kappaleet == # # # # # # # # # # # == Arvostelut == * Desibeli.net: Desibeli.net: Levyarvio * Kaista/Plaza: * Mesta.net: * Soundi: Soundi: Levyarvio * Yhteishyvä: == Lähteet == Luokka:Pariisin Kevään albumit Luokka:Vuoden 2010 albumit
Maggie Lawson

Margaret Cassidy ”Maggie” Lawson (s. 12. elokuuta 1980 Louisville, Kentucky, Yhdysvallat) on yhdysvaltalainen näyttelijä. Hänellä on kaksi veljeä, Nick ja Chris. Maggie on näytellyt esimerkiksi Neiti Etsivää samannimisessä elokuvassa sekä etsivä Juliet O'Haraa tv-sarjassa Vihjeet hukassa. ==Aiheesta muualla== * Luokka:Yhdysvaltalaiset näyttelijät Luokka:Vuonna 1980 syntyneet Luokka:Elävät henkilöt
En päivääkään vaihtaisi pois

En päivääkään vaihtaisi pois voi viitata seuraaviin asioihin: * En päivääkään vaihtaisi pois (vuoden 1972 kappale), Tapio Rautavaaran kappale vuodelta 1972 * En päivääkään vaihtaisi pois (vuoden 1979 kappale), Rautavaaran viimeiseksi levytykseksi jäänyt kappale vuodelta 1979 * En päivääkään vaihtaisi pois (albumi), Rautavaaran kokoelma-albumi * En päivääkään vaihtaisi pois (kirja), Rautavaarasta kertova kirja vuodelta 1978
Korian Ponsi

Korian Ponsi on nykyisin Kouvolaan kuuluvan Elimäen kunnan Korialla vuonna 1949 perustettu urheilu- ja liikuntaseura. Vuodesta 1906 vuoteen 1949 saakka Ponsi toimi Vilppulan Nuorisoseuran itsenäisenä ”Voimistelu- ja urheilujaosto Ponsi”-yksikkönä. Korian Ponsi ry on perinteikäs, lähelle Kouvolan keskustaa, Korian taajamaan toimintansa keskittänyt urheilu- ja liikuntaseura. Seuran jäsenmäärä on melko korkea - yli 500 jäsentä 90 000 asukkaan kaupungissa ja 5 000 asukkaan taajamassa. Ponnen tarkoitus on tarjota urheilu- ja liikuntapalveluja sekä edistää liikuntakasvatusta toimialueellaan. Seuran lajijaostoja ovat tällä hetkellä jalkapallo-, lentopallo-, salibandy- ja yleisurheilujaostot. Näistä menestystä on tullut vuosien saatossa eniten lentopallon saralla. Toimintansa rahoittamiseksi Ponsi järjestää kesäisin lavatansseja Kallioniemen tanssilavalla. Varainhankinta perustuu pääosin jäsenistön aktiiviseen talkootoimintaan. Tästä hyviä esimerkkejä oivat Korian Erämessujen liikenteenohjaus, tienvarsien siivous, aurauskeppien laitto ja jätepaperin keräys. Myös kaupungin myöntämä avustus on merkittävä tuki Korian Ponnen nuoriso- ja liikuntatoiminnalle, samoin kuin yhteistyökumppanien antama taloudellinen tuki. == Lähteet == *http://korianponsi.sporttisaitti.com/ Luokka:Suomalaiset urheilun yleisseurat Luokka:Vuonna 1949 perustetut urheiluseurat Luokka:Kouvolalaiset urheiluseurat Luokka:Elimäki
Yeah! Yeah! Tässä tulemme!

Yeah! Yeah! Tässä tulemme! (A Hard Day’s Night; levitetty Suomessa myös nimillä A Hard Day’s Night – rankan päivän ilta ja Kovan päivän ilta) on Richard Lesterin ohjaama brittiläinen musiikkikomedia vuodelta 1964, jonka pääosissa on The Beatles. __NOTOC__ == Rooleissa == == Soundtrack == == Palkinnot ja ehdokkuudet == Oscar-ehdokkuudet: *Paras sovitettu sävellys – George Martin *Paras alkuperäinen käsikirjoitus – Alun Owen == Myöhempi arvostus == British Film Instituten valitsemat asiantuntijat äänestivät A Hard Day’s Nightin vuonna 1999 yhdeksi kaikkien aikojen sadasta parhaasta brittielokuvasta.Best 100 British films – full list, BBC 23.12.1999. Viitattu 27.7.2016. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Vuoden 1964 brittiläiset elokuvat Luokka:Brittiläiset komediaelokuvat Luokka:Musiikkielokuvat Luokka:The Beatles Luokka:Richard Lesterin ohjaamat elokuvat Luokka:Brittiläiset mustavalkoelokuvat
Lujo Brentano

Lujo Brentano (18. joulukuuta 1844, Aschaffenburg, Saksa – 9. syyskuuta 1931, München, Saksa)Brockhaus, Die Enzyklopädie, Brockhaus 1996, ISBN 3-7653-3100-7. oli saksalainen taloustieteilijä, joka toimi professorina Münchenissä 1891–1916. Hän oli liberaalisesti suuntautunut kateederisosialisti, joka tutki työoloja ja oli kiinnostunut ammattiyhdistyksistä.Uusi tietosanakirja, Tietosanakirja oy 1960–1966. Hän oli myös Saksan sosiaalipoliittisen yhdistyksen (Verein für Sozialpolitik) johtomiehiä. Brentano vastusti valtion liiallista sekaantumista talouselämään.Otavan iso tietosanakirja, Otava 1960–1965. Filosofi Franz Brentano oli Lujo Brentanon veli. ==Teoksia== * Die Arbeitergilden der Gegenwart, 1871–1872, pääteos, jossa ensimmäisenä manner-eurooppalaisena tutkijana osoitti ammattiyhdistysliikkeen merkityksen * Über das Verhältnis vom Arbeitslohn und Arbeitszeit zur Arbeitsleistung, 1876 * Der Wirtschaftende Mensch in der Geschichte, 1923 * Konkrete Grundbedingungen der Volkswirtschaft, 1924 * Mein Leben im Kampf um die soziale Entwicklung Deutschlands, 1931, omaelämäkerta ==Lähteet== Luokka:Saksalaiset professorit Luokka:Saksalaiset taloustieteilijät Luokka:Saksanitalialaiset Luokka:Vuonna 1844 syntyneet Luokka:Vuonna 1931 kuolleet
Magnesiumnitraatti

Magnesiumnitraatti Mg(NO3)2 on typpihapon magnesiumsuola. Se esiintyy usein heksahydraattina Mg(NO3)2·6(H2O). Sitä käytetään muun muassa kastelu- ja lehtilannoitteena.http://www.yara.fi/fertilizer/products/irrigation_fertilizer/solutions/magnesiumnitraatti.aspxhttp://www.nutriforte.fi/tuotesivut/magnesiumnitraatti.htm Yhdistettä voidaan valmistaa usealla tavalla. Esimerkiksi magnesiumhydroksidista ja ammoniumnitraatista muodostuu tuotetta ja ammoniakkia sekä vettä. :Mg(OH)2 \+ 2 NH4NO3 → Mg(NO3)2 \+ 2 NH3 \+ 2 H2O Heksahydraattina magnesiumnitraatti hajoaa lämmitettäessä muun muassa hapeksi sekä magnesiumin ja typen oksideiksi. :2 Mg(NO3)2 → 2 MgO + 4 NO2 \+ O2 == Lähteet == == Aiheesta muualla == *PubChem: Magnesium nitrate *ChemBlink: Magnesium nitrate Luokka:Nitraatit Luokka:Magnesiumyhdisteet Luokka:Lannoitteet